La IV Fira de la Salut de Burjassot es consolida en el calendari d’abril
2025-07-24

A hores d’ara, s’estan ultimant els preparatius de la IV Fira de la Salut de Burjassot, un esdeveniment consolidat que, des de fa quatre anys, es celebra al Parc de La Granja, de la mà de la Regidoria de Sanitat, dirigida per Isabel Mª Mora.

L’edició de 2025 tindrà lloc el dissabte 5 d’abril i comptarà amb 30 i estands informatius entre els quals no faltaran els dels serveis amb què compta el Consistori per a ajudar i fer costat a la ciutadania en tots els àmbits sanitaris i socials. La fira obrirà les portes a les 09.00 hores i es podrà visitar fins a les 14.00 hores.

No faltaran en la fira els tallers i demostracions en els diferents estands, les animacions infantils i juvenils i les activitats per a tota la família, al costat del rocòdrom i la tirolina, sense oblidar el tobogan gegant.

En definitiva, una fira pensada per a tota la ciutadania en la qual conéixer no sols els serveis de que disposa Burjassot sinó, també, a les diferents entitats que treballen per i per a la salut.